Il-ministri tal-UE assiguraw li l-UE hija lesta biex tabolixxi t-tariffi tar-roaming minn dan is-sajf. 15 ta' Ġunju , l-utenti tal-mowbajl li jivvjaġġaw lejn pajjiżi oħra fl-UE ser ikunu jistgħu jċemplu, jibgħatu messaġġi jew jinnavigaw fuq in-nett mingħajr ma jħallsu tariffi żejda. L- aħħar rekwiżit għall-eliminazzjoni tat-tariffi tar-roaming tal-mowbajl intlaħaq illum bl-adozzjoni mill-Kunsill ta' att legali li jillimita kemm l-operaturi jistgħu jiċċarġjaw lil xulxin sabiex jippermettu r-roaming fl-Ewropa kollha. "Il vot aħħari tal-lum fil-Kunsill jwitti t-triq għal roaming mingħajr ħlas," qal Dr Emmanuel Mallia, il-Ministru Malti għall-Kompetittività u l-Ekonomija Marittima, Diġitali u tas-Servizzi. "Meta l-Ewropej imorru fuq btala s-sajf li ġej, huma jkunu jistgħu jgawdu l-libertà li jibqgħu f'kuntatt u jużaw l-internet daqslikieku kienu f'pajjiżhom. L-UE qed tagħmlilna ħajjitna aktar faċli f'modi prattiċi ħafna." Ir-roaming mingħajr il-ħlas tas-soprataxxi, jew "roaming daqslikieku f'pajjiżek" (roam like at home)", huwa għal dawk li jgħixu fl-Ewropa u li jivvjaġġaw lejn pajjiżi oħra tal-UE għax-xogħol jew għad-divertiment. Dan ser jiġi introdott ukoll l-Iżlanda, il-Liechtenstein u n-Norveġja ftit wara l-15 ta' Ġunju. "Roam like at home" hu maħsub biex il-komunikazzjoni waqt l-ivvjaġġar tkun aktar faċli. Mhuwiex maħsub biex jippermetti roaming permanenti fejn klijent jagħmel abbonament fil-pajjiż l-aktar irħis possibbli u jużah għar-roaming f'pajjiżu. Regoli speċjali japplikaw għal pjani telefoniċi b'kards imħallsa minn qabel u b'data mingħajr limitu. Għall-informazzjoni dwar dawn u kwistjonijiet prattiċi oħra, ara l-FAQ tal-Kummissjoni (il-link ta' hawn taħt). Ir-riforma ta' prezzijiet bl-ingrossa tal-UE adottata llum kienet prerekwiżit prattiku u legali għall-għan ta' roaming kif stabbilit fir-regolament dwar ir-roaming mill-2015. Kienu meħtieġa limiti ġodda fuq il-bejgħ bl-ingrossa biex ikun żgurat li l-operaturi jkunu jistgħu joffru roaming mingħajr ħlas ta' soprataxxa lill-klijenti tagħhom mingħajr ma jżidu l-prezzijiet f'pajjiżhom. Peress li l-Parlament Ewropew diġà approva r-regolament dwar il-bejgħ bl-ingrossa fis-6 ta' April, l-approvazzjoni tal-lum mill-Kunsill hija l-aħħar pass legali qabel jiġi ffirmat it-test miż-żewġ istituzzjonijiet f'nofs Mejju u jiġi ppubblikat fil-Ġurnal Uffiċjali tal-UE sal-aħħar ta' Mejju. Imbagħad jidħol fis-seħħ tliet ijiem wara l-pubblikazzjoni tiegħu. Dan ifisser li l-iskadenza tal-15 ta' Ġunju 2017 ser tintlaħaq u "roam like at home" ikun jistgħa jibda. Għal aktar informazzjoni dwar ir-riforma ta' bejgħ bl-ingrossa u l-limiti massimi ta' bejgħ bl-ingrossa miftehma, ara l-istqarrija tagħna għall-istampa tal-31 ta' Jannar 2017 (il-link ta' hawn taħt). Regolament dwar ir-regoli għal swieq tar-roaming bl-ingrossa – test sħiħ (qbil fl-ewwel qari) L-aħħar pass biex jintemmu t-tariffi tar-roaming: Il-Kunsill japprova l-ftehim bl-ingrossa – 8 ta' Frar 2017 Tmiem it-tariffi tar-roaming: ftehim informali dwar ir-riforma tas-suq bl-ingrossa – 31 ta' Jannar 2017 Uża r-roaming qisek darek: mistoqsijiet frekwenti Ara l-paġna tal-laqgħa